cyanic-selkie/wikianc huggingface dataset:
Miloš Říha
Miloš Říha (* 6. december 1958, Přerov, Česko-Slovensko – † 31. august 2020, Praha, Česko ) bol český hokejový tréner a československý hokejový útočník. Ako tréner dlhší čas pôsobil v KHL, v rodnom Česku je jeho meno spojené predovšetkým s hokejovými Pardubicami, úspešne pôsobil aj vo Slovane Bratislava a v rokoch 2018-2020 bol hlavným trénerom českej hokejovej reprezentácie.
Hráčska kariéra
Miloš Říha pôsobil počas aktívnej hráčskej kariéry na pozícií centra. Začínal v rodnom Přerove a neskôr na ligovej úrovni pôsobil v Dukle Jihlava, Vítkoviciach, v Gottwaldove, v Brne a nakoniec v nižšej súťaži v Hodoníne. Jeho najväčším hráčskym úspechom bol majstrovský titul s Vítkovicami v roku 1981.
Začiatky
Říhová trénerská kariéra začala už v priebehu tej hráčskej, ktorú ovplyvnila autonehoda, pri ktorej utrpel zlomeninu nohy. Ako hrajúci tréner pôsobil od roku 1990 v Hodoníne. Po ukončení aktívnej činnosti potom v roku 1992 prešiel na post asistenta trénera do Zlína. Na jeseň roku 1993 potom v necelých 35 rokoch nahradil Jozefa Augustu a získal tak prvá skúsenosť v úlohe hlavného trénera v extralige. V lete 1994 sa vrátil do rodného Přerova, kde sa stal trénerom miestneho klubu. Ten vo svojej druhej sezóne doviedol do baráže o extraligu. V nej síce tím skončil posledný, ale Říhu si vyhliadol baráažový súper, ktorý extraligu uhájil, HC Poisťovňa IB Pardubice.
Pardubice
Na prahu sezóny 1996/1997 tak Říha nastúpil do angažmán v klube, ktorý výrazne ovplyvnil jeho kariéru. Hokejové Pardubice v polovici 90. rokov zažívali zložité časy, s výnimkou striebra v roku 1994 pôsobili v spodnej časti tabuľky extraligy, stagnovala divácka návštevnosť a v roku 1996 museli obhajovať účasť v extralige v baráži. Po baráži sa však v klube naštartoval proces zmien, vďaka ktorým klub postupne zamieril do vyšších poschodí. Šéfom klubu sa stal doterajší obchodný manažér Zbyněk Kusý a ten na post trénera priviedol práve Říhu, ktorý v 37 rokoch nastúpil do svojho prvého stáleho extraligového angažmán. Prevzal mladý nenápadný tím, ktorý aj vďaka minulým výsledkom a skromným ekonomickým podmienkam patril k outsiderom extraligy. Říha však s mužstvom, v ktorom bol okrem iného Milan Hejduk prekvapil. Hneď v prvej sezóne sa s tímom držal v horných poschodiach tabuľky a do playoff nakoniec išiel z 5. miesta. V playoff vyradili Pardubice Třinec v pomere 3: 1 na zápasy a v semifinále prehrali s vtedajším favoritom extraligy, Vsetínom, 1:3 na zápasy, keď sa im ako jediným podarilo v playoff 1997 aspoň v jednom zápase majstra poraziť. Pardubice nakoniec skončili štvrté a Říha získal cenu pre najlepšieho trénera sezóny. V ďalších dvoch sezónach už semifinále nezopakoval, ale vždy skromný klub dokázal doviesť do štvrťfinále, kde však Pardubice vypadli s výrazne favorizovaným súperom. Po skončení sezóny 1998/1999 sa rozhodol klub opustiť.
Karlovy Vary
V lete roku 1999 nastúpil do Becherovky Karlovy Vary. Stále relatívne nový klub mal doviesť do playoff, čo sa mu nepodarilo. V nasledujúcej sezóne sa tímu darilo ešte menej a Říha bol počas polovici základnej časti odvolaný.
Slovan Bratislava
Dve prepustenia v jednej sezóne zhoršili Říhovu reputáciu a extraligové angažmán pre novú sezónu nezískal. A tak odišiel na Slovensko, kde trénoval bratislavský Slovan. Hneď v prvej sezóne 2001/2002 získal s klubom svoj prvý majstrovský titul.
Pardubice druhýkrát
Říhov úspech v Slovane a skúsenosti s jeho predchádzajúcim pardubickým angažmán priviedli generálneho manažéra Pardubíc Kusého k rozhodnutiu priviesť Říhu späť do klubu. Ten výzvu prijal a podpísal s Pardubicami dvojročnú zmluvu. Požiadavky boli už iné. Pardubice sa posunuli trvalo do horných priečok tabuľky, ale chýbal im úspech v playoff, kde nedokázali v predchádzajúcich sezónach ako favorit prejsť cez štvrťfinále. Říha spolu s asistentom Jiřím Seidl hneď v prvej sezóne uspeli nad očakávania. Pardubice suverénne ovládli základnú časť a v playoff cez Znojmo a Třinec postúpili do finále. V ňom v dramatickej sérii prehrali so Slaviou Praha v rozhodujúcom siedmom zápase na domácom ľade 0:1. V ďalšej sezóne opäť Pardubice vládli základnej časti a mali, navyše posilnené o reprezentačného centra Jiřího Dopitu, útočiť na titul. V playoff však hlavnej favorit vyhorel as Plzňou vypadol hneď vo štvrťfinále po domácej prehre v siedmom zápase 1:5. Říha po vypadnutí priznal, že v tíme v druhej časti sezóny bolo pnutie radu osobností, situáciu nepomohol ani spor s veteránom Janeckým. Pardubice s Říhom po neúspechu nepredĺžili zmluvu.
Slovan Bratislava druhýkrát
Říha sa vrátil v lete 2004 na Slovensko do Slovana Bratislava. Aj v druhej sezóne na jeho striedačke doviedol mužstvo k titulu. Tentoraz o to cennejšiemu, pretože v slovenskej extralige hrali hráči z NHL, ktorú postihla výluka, ktorá trvala celý ročník 2004/2005.
Chimik Voskresensk
Po ďalšom úspechu v Slovane odišiel prvýkrát do Ruska. Ročnú zmluvu podpísal v Chimik Voskresensk, s ktorým sa prebojoval do štvrťfinále.
Spartak Moskva
Už v decembri 2007 však prevzal moskovský Spartak. V slávnom klube, ktorý mal problémy, si vďaka svojej práci vydobyl veľké renomé. Říha trikrát tím doviedol do playoff. V lete 2010 do Spartaka dorazil z Pardubíc brankár Dominik Hašek, ktorý si chcel vyskúšať v 45 rokoch KHL. Vzťah medzi dvoma "Pardubákmi" sa však rýchlo začal zhoršovať a nedobré výsledky tímu stáli Říhu miesto, ktorý neskôr ľutoval, že s príchodom Hašeka súhlasil.
Atlant Mytišči
Říha cez sklamanie z prepustenia zo Spartaka dlho bez angažmánu nezostal. Takmer hneď ho angažoval Atlant Mytišči. Mužstvo okamžite pozdvihol a dokázal sa s ním prekvapivo prebojovať cez Čerepovec, Petrohrad a Jaroslavľ do finále KHL. Ufe už Atlant podľahol, ale Říha sa týmto výsledkom dostal na vrchol svojej trénerskej kariéry. Získal dokonca ocenenie pre najlepšieho trénera KHL sezóny 2010/2011.
SKA Petrohrad
Vďaka predchádzajúcej výbornej sezóne dostal Miloš Říha ponuku z najbohatšieho klubu KHL, SKA Petrohrad. V prvej sezóne doviedol hviezdami nabitý tím k víťazstvu v západnej konferencii, ale v playoff nakoniec do finále nepostúpil, keď jeho mužstvo podľahlo neskoršiemu majstrovi Dynamo Moskva. V klube však ostal a viedol ho do ďalšej sezóny. Aj napriek tomu, že mužstvo viedlo ligovú tabuľku a predvádzalo atraktívny hokej, bol však v novembri 2012 Říha z klubu prepustený.
Česká hokejová reprezentácia
V júni 2018 sa Miloš Říha stal trénerom českého národného tímu. So zväzom podpísal zmluvu na dva roky a jeho prvým asistentom sa stal Robert Reichel. Na MS 2019 mal Říha so svojím mužstvom na prvú medailu od roku 2012 blízko. Mužstvo predvádzalo dobrý hokej, prešlo cez štvrťfinále, avšak na Kanadu v semifinále nestačilo. Napriek tomu bola bronzová medaila blízko, v zápase o 3. miesto tím Rusmi prehrával, avšak Rusi predovšetkým vďaka výbornému výkonu brankára Andreja Vasilevského zvíťazili 3:2. V júni 2019 potom hokejový zväz oznámil s ročným predstihom, že Říhu vystrieda Filip Pešán. Říha tak mal viesť tím už len do šampionátu v roku 2020. Ten sa nakoniec kvôli pandémií covidu-19 neuskutočnil a Říha ako tréner reprezentácie v júni 2020 ukončil svoje pôsobenie.
Smrť
V lete roku 2020 sa v médiách objavili informácie, že Říha trpí vážnymi zdravotnými problémami. Říha, ktorý tou dobou žil na Slovensku, bol v auguste narýchlo previezli z nemocnice v Banskej Bystrici do IKEM v Prahe. Dňa 1. septembra jeho syn Miloš Říha ml. médiám oznámil, že jeho otec zomrel.
Kvalifikácia na Zlatý pohár CONCACAF 2023
Kvalifikácia na Zlatý pohár CONCACAF 2023 určí posledné tri tímy, ktoré sa kvalifikujú na Zlatý pohár CONCACAF 2023.
Všetky zápasy sa budú hrať na DRV PNK Stadium vo Fort Lauderdale v dňoch od 16. júna do 20. júna 2023.
Tímy
Dvanásť tímov sa zúčastní kvalifikácie o Zlatý pohár CONCACAF 2023 na základe výsledkov v Lige národov CONCACAF 2022/23. Týmito tímami budú štyri tímy na treťom mieste v Lige A, štyri tímy na druhých miestach v Lige B a štyria víťazi skupín v Lige C.
🇹🇹 sa malo pôvodne zúčastniť kvalifikácie ako druhý tím zo skupiny C v Lige B, ale po diskvalifikácii Nikaraguy sa Trinidad kvalifikoval priamo na Zlatý pohár CONCACAF a jeho miesto v kvalifikácii nahradila 🇦🇬 ako najlepší tím Ligy B z tímov, ktoré sa nekvalifikovali.
Pavúk kvalifikácie
Z prvého kola vzíde šesť tímov z ktorých traja víťazi postúpia na Zlatý pohár CONCACAF. Žreb kvalifikácie vytvorili tieto zápasy. Guadeloupe sa kvalifikovalo na Zlatý pohár CONCACAF 2023.
🇲🇶 sa kvalifikoval na Zlatý pohár CONCACAF 2023.
sa kvalifikoval na Zlatý pohár CONCACAF 2023. Bude to ich debut na tomto turnaji.
Ľahké úžitkové vozidlo
right|thumb|Mercedes-Benz Sprinter right|thumb|Volkswagen Crafter right|thumb|Citroën Jumper right|thumb|Mitsubishi L200 right|thumb|Nissan Navara D22 Ľahké úžitkové vozidlo je úžitkové nákladné vozidlo s celkovou hmotnosťou do 3,5 tony. Vozidlá kvalifikované v tejto kategórii sú pick-upy, dodávkové automobily a všetky vozidlá, ktoré prevážajú tovar alebo cestujúcich.
Výrobcovia a modely
Ford
Ford Transit Ford Transit Connect, Ford Ranger
Opel
Opel Vivaro, Opel Movano, Opel Combo
Citroën
Citroën Relay (Citroën Jumper), Citroën Dispatch, Citroën Berlingo, Citroën Berlingo First, Citroën Nemo, Citroën C-Crosser Commercial
'''Mercedes-Benz
Mercedes-Benz Sprinter, Mercedes-Benz Vito, Mercedes-Benz Vario
Volkswagen
Volkswagen Caddy, Volkswagen Transporter, Volkswagen Crafter
Škoda
Škoda Praktik
Peugeot
Boxer, Partner, Expert, Peugeot Partner Origin, Bipper, Peugeot 207 Van
Fiat
Referendum na Slovensku v roku 2023
Referendum na Slovensku v roku 2023, bolo referendum uskutočnené 21. januára 2023, oficiálne výsledky boli oznámené v nedeľu 22. januára 2023 o 9:00. Pre nízku volebnú účasť bolo referendum neplatné.
Ľahké úžitkové vozidlo
Výrobcovia a modely
Ducato, Doblo, Scudo, Fiorino
Referendum na Slovensku v roku 2023
Pozadie a petícia
Referendum iniciovala strana SMER-SD a ďalšie opozičné strany. Organizátori petície odovzdali 406 039 podpisov, po prepočte platnosti ich bolo 381 960. Prezidentská kancelária petíciu za referendum prijala 24. augusta 2022.
Referendové otázky
Petícia za referendum pôvodne obsahovala dve otázky: O predčasných voľbách sa rozhodovalo aj v referendách v rokoch 2000 a 2004, obe boli neplatné.
Ľahké úžitkové vozidlo
Výrobcovia a modely
Daily
Renault
Referendum na Slovensku v roku 2023
Referendové otázky
Referendum obsahovalo túto otázku:
Vendémian
Vendémian je francúzska obec, ktorá sa nachádza v departemente Hérault, v regióne Languedoc-Roussillon.
Referendum na Slovensku v roku 2023
Rozhodnutie Ústavného súdu
Ústavný súd rozhodol 26. októbra 2022, že referendum bude môcť obsahovať len druhú z vyššie uvedených petičných otázok. „Ústavný súd uzavrel, že predmet referenda je v rozpore s princípom generality práva, s princípom deľby moci, a teda je v rozpore s ústavou,“ uviedol predseda Ústavného súdu, Ivan Fiačan. Sudca spravodajca Rastislav Kaššák ďalej poznamenal, že ''„Referendum podľa ústavy [...] predstavuje výkon zákonodarnej moci, ktorá je však ústavou obmedzená. Ústavnému súdu nezostalo nič iné, než konštatovať, že v referende nemožno jednorazovo skrátiť ani funkčné obdobie vlády, k čomu by jej zaviazanie podať demisiu viedlo.“''
Vyhlásenie referenda
Referendum vyhlásila prezidentka Zuzana Čaputová 3. novembra 2022. Po vyhlásení referenda Čaputová zdôraznila, že nemohla vypísať dve referendá: ''„Som viazaná petíciou v podobe, v akej mi bola doručená, teda s dvomi otázkami v jednej petícii. Ak by mi boli doručené dve petície, pre každú otázku samostatne, potom by bolo možné vyhlásiť dve referendá v rôznych termínoch konania,“'' poznamenala.
Ľahké úžitkové vozidlo
Výrobcovia a modely
Trafic, Master, Maxity, Kangoo, Kangoo Maxi
Nissan
Vendémian
Obyvateľstvo
Počet obyvateľov obce je.
Železničná stanica Polomka
Železničná stanica Polomka je železničná stanica v Polomke. Nachádza sa na železničnej trati 172 Banská Bystrica – Červená Skala. Stanica nie je elektrifikovaná.
Doprava
Stanica je nesamostatná, pridelená je k žst. Brezno. Je tiež zmiešaná, podľa povahy práce, a medziľahlá, po prevádzkovej stránke. Na stanici sú dva nástupištia. Na stanici sa nachádzajú 3 dopravné a 1 manipulačná koľaj.
Stanica bola otvorená 28. novembra 1903.
Vendémian
Obyvateľstvo
Nasledujúci graf zobrazuje vývoj počtu obyvateľov v obci.
Referendum na Slovensku v roku 2023
Organizácia a priebeh referenda
Referenda sa po novom mohli zúčastniť aj voliči bez trvalého pobytu na Slovensku a voliči s trvalým pobytom na Slovensku, ktorí sa v deň konania nezdržiavali na území Slovenska. Voličov bez trvalého pobytu sa prihlásilo 75, 62 z nich nakoniec hlasovalo. O špeciálne hlasovanie z dôvodu izolácie alebo karantény kvôli COVID-19 požiadalo 176 voličov. Na referendum malo byť vyčlenených 10,4 milióna eur, z toho 8,7 pre Ministerstvo vnútra a 1,6 pre Štatistický úrad.
Počas referenda došlo v niektorých obciach k výpadku elektrického prúdu, ale konanie tým nebolo ohrozené. Polícia podľa policajného viceprezidenta Damiána Imreho zaznamenala počas priebehu iba drobné incidenty, z toho rieši dva priestupky.
Výsledky
Účasť na referende bola 27,25%, čo znamená, že bolo neplatné. Za „Áno“ hlasovalo 97,51% voličov, za „Nie“ 1,54% a 0,93% hlasov bolo neplatných. Najvyššia volebná účasť bola zaznamenaná v Trenčianskom kraji (36,07%), ďalej nasledoval Žilinský kraj (33,68%) a Banskobystrický kraj (29,06%). Najnižšia účasť bola v Bratislavskom kraji, kde sa zúčastnilo 21,31% voličov. náhľad|300px|Výsledky hlasovania „áno“ ako percento registrovaných voličov podľa okresov|žiadny
Osly (vrch v Skorušinských vrchoch)
Osly (staršie aj Oslí vrch; ) je vrch v Skorušinských vrchoch. Leží nad obcou Habovka, približne juhovýchodne od Tvrdošína.
Poloha
Nachádza sa v strednej časti pohoria, v geomorfologickom podcelku Skorušina. Vrch leží v Žilinskom kraji, v okrese Tvrdošín a zasahuje na katastrálne územie obce Zábiedovo a Habovka. Najbližším sídlom je na južnom úpätí ležiaca obec Habovka, severne sa nachádza Zábiedovo a západným smerom Oravský Biely Potok.
Opis
Vrch Osly sa nachádza v hlavnom hrebeni pohoria, medzi Skorušinou a sedlom Biedna. Severne susedí vrch Košiare, východne Javorinky a Javorková , južne Chotár  a Mních  a západne Biedna. Vrch patrí do povodia rieky Orava; južnú časť hrebeňa odvodňuje Blatná do Studeného potoka, vodu zo severných častí odvádza Zábiedovčík do Oravice. Vrcholovou časťou vedie značený chodník.
Výhľady
Vrcholovú časť pokrýva lesný porast, na ktorý západným smerom nadväzuje horská lúka. Z odlesnených miest a lokalít s riedkou vegetáciou je vidieť okolité Skorušinské vrchy, no tiež časť Chočských vrchov a Západných Tatier, pri vhodných podmienkach aj Malú Fatru, Oravskú Maguru a Oravské Beskydy.
Ľahké úžitkové vozidlo
Výrobcovia a modely
Nissan Interstar, Cabstar, Navara, NV200, Primastar
Toyota
Discovery Comercial, Defender Commercial
Mitsubishi
L200
Isuzu
Rodeo
Hyundai
i800
Pavel Dias
Pavel Dias (9. decembra 1938 Brno – 19. apríla 2021 Praha ) bol český fotograf a vysokoškolský pedagóg. Narodil sa v Brne a detstvo trávil často v Brankoviciach. Po štúdiu na Strednej škole umenia a dizajnu v Brne, kde sa zoznámil so svojou budúcou manželkou Hildou Misurovou-Diasovou, pokračoval na Filmovú a televíznu fakultu Akadémie múzických umení v Prahe (FAMU), ktorú po krátkej prestávke dokončil v roku 1964.
Pracoval ako fotograf dokumentarista a svojimi fotografiami prispieval do niekoľkých časopisov. Vedľa toho pôsobil aj na univerzitách v Prahe a v Zlíne, kde vyučoval fotografiu. Časť života strávil aj vo filme, venoval sa reklamnej fotografii. Vo svojom dokumentárnom diele využíval jednoduché, ľahko čitateľné kompozície. V priebehu života pracoval na rôznych cykloch, ktoré priebežne prezentoval na výstavách a stále dopĺňal.
Bol otcom dvoch synov, Pavla, ktorý zomrel ako mladý a Marka, ktorý pôsobí ako keramik v južných Čechách. Pavel Dias zomrel 19. apríla 2021 v Prahe a je pochovaný v rodinnom hrobe na cintoríne v Brne-Turanoch.
Život a tvorba
Narodil sa 9. decembra 1938 v Brne. Otec sa k nemu nehlásil, vychovávala ho matka Věra. V detstve často býval v Brankoviciach na južnej Morave u starých rodičov a príbuzných z matkinej strany, ktorí boli počas protektorátu zapojení do protinacistického odboja a väznení v koncentračnom tábore. Matka prevádzkovala cukráreň v Kroměříži, ale po komunistickom prevrate v roku 1948 musela živnosť zavrieť a pracovala ako predavačka v Zlíne.
Pavel Dias v rokoch 1954–1958 vyštudoval na Strednej škole umenia a dizajnu v Brne, odbor fotografia, u profesora Karla Otty Hrubého. Tu sa tiež zoznámil so svojou budúcou manželkou, tiež fotografkou Hildou Misurovou-Diasovou (1940–2019). Počas štúdia spolupracoval s filmovým štúdiom v Zlíne a pomáhal pri vzniku filmu Vynález skazy (česky Vynález zkázy) režiséra Karla Zemana. Ďalej študoval kameru a fotografiu dva roky na FAMU v Prahe a potom pracoval ako fotograf v barrandovských filmových ateliéroch do roku 1961, kedy sa vrátil k štúdiu umeleckej fotografie na FAMU, ktoré dokončil v roku 1964 ako vôbec prvý absolvent tohto odboru.
Pavel Dias spolupracoval s filmom, fotografoval kone a dostihy, koncentračné tábory ako pamätníky holokaustu, tvoril dokumentárne cykly. Realizoval projekty Planéta malého princa (Planeta malého prince) a Posolstvo malých princov (Poselství malých princů) na podporu detí s hematologickým ochorením. V roku 2008 získal cenu Osobnosť českej fotografie za dlhodobý prínos udelenú Asociáciou profesionálnych fotografov Českej republiky.
Bol otcom dvoch synov. Starší Pavel (1961–1979) zomrel ako mladý na akútnu leukémiu. Druhý syn Marek (*1964) pôsobí ako keramik a arteterapeut v Českom Krumlove a Besednici.
Pavel Dias zomrel 19. apríla 2021 v Nemocnici sv. Kříže na Žižkove v Prahe. Urna s ostatky je uložená v rodinnom hrobe na cintoríne v Brne-Turanoch sk. 4, hrob 255-256.
Saurer 4TIILM
Saurer 4TIILM je typ vysokopodlažného švajčiarskeho trolejbusu. V roku 1957 bolo vyrobených celkom 12 vozidiel, všetky boli dodané do švajčiarskeho mesta St. Gallen.
História
V 50. rokoch 20. storočia bolo na základe referenda, ktoré sa konalo medzi obyvateľmi švajčiarskeho mesta Sankt-Gallen, rozhodnuté nahradiť električkový systém trolejbusovým. Pre potreby rozšíreného trolejbusového systému bola v roku 1957 zakúpená séria dvanástich trolejbusov 4TIILM. Vozňovú skriňu vyrobila spoločnosť Carosserrie Hess AG, mechanickú časť podnik Adolph Saurer AG, a elektrickú výzbroj Zurich Oerlikon.
Metánofurán
Metánofurány sú skupiny chemických zlúčenín prítomných u metanogénnych archeónov. Tieto zlúčeniny obsahujú 2-aminometylfuránovú skupinu viazanú na fenoxy skupinu. Existujú aspoň tri druhy metánofuránov: keď je skupinou na opačnom konci trikarboxyheptanoylová, glutamylglutamylová alebo trikarboxy-2-hydroxyheptanoylová skupina.
Saurer 4TIILM
Konštrukcia
Saurer 4TIILM je dvojnápravový trolejbus, ktorého karoséria je vyrobená z hliníka. V pravej bočnici sa nachádza päť dvojkrídlových skladacích dverí. Pohon zabezpečuje jeden jednosmerný trakčný motor typu GLM 1202 DK. Vo vozidlách 4TIILM bola použitá odporová elektrická výzbroj. Sedadlá pre cestujúcich sú usporiadané priečne a sú drevené.
Metánofurán
Formylácia
Metánofurány sa premieňajú na formylmetánofurány v prvých krokoch metanogenézy. Enzým formylmetánofurándehydrogenáza formyluje metánofurán pomocou CO2, primárneho zdroja C1 v metanogenéze.
Deformylácia
Enzým formylmetánofurán tetrahydrometánopterín formyltransferáza katalyzuje prenos formylovej skupiny z formylmetánofuránu na N5 tetrahydrometánopterínu, H4MPT. Tento enzým sa podarilo vykryštalizovať a neobsahuje žiadnu prostetickú skupinu.
Saurer 4TIILM
Varšava
thumb|Varšavský trolejbus T019 v miestnom múzeu techniky thumb|Smerová tabuľa varšavských Saurerov Kvôli zlému technickému stavu trolejbusov ZiU-9 zakúpil v roku 1992 mestský dopravný podnik vo Varšave 11 trolejbusov Saurer 4TIILM a 8 prívesov Moser zo St. Gallenu. Trolejbusy si do značnej miery zachovali svoj pôvodný vzhľad (zelené a biele farby, erby a evidenčné čísla St. Gallenu, nápisy v nemčine a francúzštine, schémy verejnej dopravy v St. Gallene). Trolejbusy jazdili na varšavskej linke č. 51 až do prerušenia prevádzky trolejbusov 31. augusta 1995 a následne boli odstavené vo vozovni trolejbusov a autobusov v Piaseczne. Po roku 2001 sa začal predaj trolejbusov Saurer:
Trolejbus T005 sa vrátil do St. Gallenu v roku 2010. Vo Varšave bol pre muzeálne účely zachovaný trolejbus T016, ktorý patrí do klubu milovníkov mestskej dopravy vo Varšave.
Gdyňa
thumb|Gdynský trolejbus Saurer 4TIILM V roku 2002 bol do Gdyne predaný jeden varšavský trolejbus Saurer 4TIILM s označením T014. Vozidlo prešlo rekonštrukciu v podniku TROBUS, počas ktorej bol obnovený vonkajší plášť. Po rekonštrukcii bol trolejbus odovzdaný spoločnosti Przedsiębiorstwo Komunikacji Trolejbusowej w Gdyni, ktorá ho uviedla do prevádzky na turistickej linke č. 326. V roku 2012 trolejbus znovu získal dekoratívny prúžok na prednej strane s logom výrobcu a tmavo zelenou farbou karosérie, podobne ako v čase prevádzky v St. Gallene.
Gaurika Singhová
Gaurika Singhová (nep. गौरिका सिंह; * 26. november 2002 je nepálska plavkyňa, od začiatku svojej plaveckej kariéry vo veku 8 rokov držiteľka viacerých národných rekordov. Vyhrala striebornú a tri bronzové medaily na Juhoázijských hrách v roku 2016.  Zúčastnila sa tiež letnej olympiády 2016 v Rio de Janeiro. Bola najmladšou účastníčkou, reprezentovala Nepál v 100 m znakom.
Osobný život
Gaurika Singhová žije a trénuje v Londýne v Copthall Swimming Club, jej trénermi sú Rhys Gormley a Christine Greenová, ktorí už vychovali svetových plavcov. Singhová je momentálne tiež vyslanec dobrej vôle iniciatívy Shanti Education Initiative Nepal (SEIN). Singh študovala na Haberdashers' Aske's School for Girls.
Letná olympiáda 2016
Vo veku 13 rokov a 255 dni bola Sing najmladšou súťažiacou letnej olympiády 2016 v Riu. Časom 1:08:45 vyhrala prvé kolo v znaku, ale nepostúpila do semifinále. Skončila na 31. mieste.
Lucas Digne
Lucas Digne (* 20. júl 1993) je francúzsky profesionálny futbalista, hrajúci za anglický klub Everton. Jeho pozíciou je post krajného obrancu.
Klubová kariéra
náhľad|200px|Lucas Digne s tímom Francúzska do 19 rokov v roku 2012.
Lille OSC
Dňa 27. júla 2010 podpísal svoju prvú profesionálnu zmluvu s tímom Lille OSC na tri roky takže do júna 2013. Za tím odohral 49 zápasov a dal 2 góly.
Paris Saint-Germain
Dňa 17. júla 2013 podpísal päťročnú zmluvu s tímom Paris Saint-Germain FC. Z Lille do PSG prestúpil za 15 miliónov €.
AS Rím (hosťovanie)
V auguste 2015 odišiel na ročné hosťovanie s opciou na prípadnou kúpou do talianskeho prvoligového klubu AS Rím.
FC Barcelona
V júli 2016 po EURE prestúpil z PSG do FC Barcelona, kde podpísal päťročný kontrakt.
Everton
V prestupovom období 2018/2019 prestúpil Digne do Evertonu za čiastku okolo 20 miliónov eur + bonusy.
Reprezentačná kariéra
Digne hral za francúzske mládežnícke reprezentácie od kategórie U16.
V A-mužstvo Francúzska debutoval 5. 3. 2014 v priateľskom zápase v Saint-Denis proti reprezentanti Holandska (výhra 2:0). Tréner Didier Deschamps ho vzal na Majstrovstvá sveta 2014 v Brazílii. Francúzi vypadli na šampionáte vo štvrťfinále s Nemecku po porážka 0:1.
Vendres
Vendres je francúzska obec, ktorá sa nachádza v departemente Hérault, v regióne Languedoc-Roussillon.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Brecht
Brecht je belgická obec vo Flámskom regióne v provincii Antverpy.
Obyvateľstvo
Brecht má približne 27,597 obyvateľov (2010).
Časti obce
Od 1. januára 1977 obec Brecht pozostáva z týchto častí (bývalých obcí):
IPhone XR
left|100px iPhone XR (štylizované ako iPhone Xr, kde X predstavuje rímske číslo "desať", vyslovuj iPhone "desať R") je smartphone, ktorý bol navrhnutý, vyvinutý a je predávaný spoločnosťou Apple. V súčasnosti to jeden z modelov dvanástej generácie telefónov iPhone. Ide o nástupcu iPhone X. Model bol oznámený spolu s drahšími modelmi iPhone XS a iPhone XS Max 12. septembra 2018 v Divadle Steva Jobsa v Apple Parku výkonným riaditeľom spoločnosti Apple, Timom Cookom. Predobjednávky sa začali 19. októbra 2018 a oficiálny dátum začiatku predaja bol stanovený na 26. októbra 2018.
Charakteristika
Telefón je vybavený 6,1-palcovým LCD displejom s názvom "Liquid Retina", ktorý podľa tvrdenia Apple má byť "najpokrokovejší a má zobrazovať najpresnejšie farby v tomto priemysle". Je to najlacnejšie zariadenie v rade zariadení iPhone 12 generácie od spoločnosti Apple s počiatočnou cenou 749 USD v Spojených štátoch, 1029 USD v Kanade, 749 GBP v Spojenom kráľovstve, 849 EUR v krajinách eurozóny a 6499 juanov v Číne. Je vybavený rovnakým procesorom ako XS a XS Max, čipom Apple A12 Bionic, ktorý je podľa Apple "najchytrejší a najvýkonnejší čip", aký kedy vložil do smartfónu.
Je k dispozícii v šiestich farbách: čierna, biela, modrá, žltá, koralová (odtieň ružovej a oranžovej) a tzv. Produktová červená (Product Red). XR je k dispozícii v troch úložných kapacitách: 64 GB, 128 GB a 256 GB. Je to druhý iPhone, ktorý je v žltej a modrej farbe, prvým bol iPhone 5C v roku 2013. Telefón na medzinárodnej úrovni podporuje duálne SIM karty cez Nano-SIM a eSIM. V pevninskej Číne, Hongkongu a Macau sa namiesto toho ponúka dvojitá Nano-SIM karta (v jednom zásobníku).
Napriek tomu, že utŕžil istú kritiku pre svoje nižšie rozlíšenie displeja v porovnaní s predchádzajúcimi modelmi za približne rovnakú cenu, XR získal po svojom vydaní prevažne pozitívne recenzie od kritikov a používateľov. iPhone XR je najpredávanejším modelom roku 2018 od spoločnosti Apple. Podľa Apple, jeho batéria vydrží o jeden a pol hodiny dlhšie ako jeho priamy predchodca, iPhone 8 Plus.
Elektronická cigareta
náhľad|Elektronická cigareta Elektronická cigareta bola vyvinutá a patentovaná v Číne v roku 2006. Toto zariadenie vytvára jemnú paru podobnú dymu zahriatím kvapalnej náplne nazývanej e-liquid. Túto paru následne užívateľ elektronickej cigarety vdychuje podobne, ako dym z cigarety. V elektronickej cigarete však nedochádza k produkcii spalín so škodlivinami, ale iba k odpareniu tekutej náplne, tvorenej z propylénglykolu a rastlinného glycerínu. Celá elektronická cigareta sa skladá z viacerých častí: atomizér, batéria a cartridge/žhaviaca hlava, v ktorej je náplň, nazývaná e-liquid. Býva s nikotínom aj bez a často je aj s prímesou rôznych vonných esencií. Elektronická cigareta má (v prípade že obsahuje nikotín) podobný účinok ako obyčajná cigareta, avšak bez škodlivých látok a neobťažuje okolie zápachom spalín. Napriek tomu, že oficiálny názov je elektronická cigareta (e-cigareta), funkciou ide o vaporizér.
Pri potiahnutí sa pomocou atomizéra aktivuje podtlakový spínač a zopne obvod, ktorý z batérie napája atomizér. Ten je svojou podstatou zahrievacie teliesko, ktoré e-liquid mení na paru. Podľa druhu náplne a vaporizéru si užívateľ môže zvoliť, aké množstvo nikotínu bude prijímať. Pri inom type mechanizmu sa spúšťa zahrievanie stlačením tlačidla užívateľom.
Zvyčajne je náplň elektronickej cigarety (e-liquid), zložená z propylénglykolu alebo Glycerolu, prípadne obidvoch alebo s pridaním +-1% destilovanej vody. Obsahuje aromatické látky, zvyčajne potravinárske arómy. Všetky prísady musia spĺňať prísne kritériá zdravotnej nezávadnosti. E-liquid môže obsahovať voliteľné množstvo nikotínu. Množstvo nikotínu sa obvykle uvádza v miligramoch na jeden mililiter, čo zodpovedá približne desatinám percent (16 mg/ml = 1,6% objemových).
Bežné obsahy nikotínu v komerčných e-liquidoch sú 0 mg/ml, 3mg/ml, 6 mg/ml, 8 mg/ml, 11 mg/ml, 16 mg/ml, 18 mg/ml a 24 mg/ml.
Čierna veža (Brašov)
Dejiny a charakteristika
Veža bola postavená v 14. storočí vo svahoch kopca Straja, známeho tiež ako Romul pri severnej hranici historického centra mesta a slúžila ako pozorovacia a strážna veža v rámci vonkajšieho opevňovacieho systému Brašova.
Vo svojej histórii čelila dvom veľkým požiarom. Prvý požiar, ktorý vežu postihol 23. júla 1599 bol spôsobený zásahon blesku a spôsobil začiernenie vonkajších stien budovy. Druhý v roku 1696 poškodil konštrukciu veže a budová musela byť následne renovovaná.
V roku 1756 bola veža použitá ako útočisko pre nenakazených obyvateľov mesta počas morovej epidémie.
V 20. storočí prebehlo niekoľko renovácií. Prvá bola vykonaná v roku 1901 a boli pri nej renovované vrchné časti veže. Veľká rekonštrukcia prebehla v roku 1996, kedy bola nad vežou postavená aj ochranná sklenená strecha. Stalo sa to po tom, čo v dôsledku silných dažďov v noci z 3. na 4. apríla v roku 1991 spadla južná stena budovy. Ďalšia renovácia prebehla na začiatku 21. storočia v roku 2001 a bol pri nej zreštaurovaný interiér veže.
Názov pochádza od stien, ktoré ostali čierne po požiari v roku 1599, dnes po poslednej renovácii má svoju pôvodnú bielu farbu.
Veža je vysoká 11 metrov a je štvorcového pôdorysu. Ako materiál pre stavbu boli použité kamene a steny stavby sú až 2 metre hrubé.
Dnes sa vo veži nachádza expozícia župného historického múzea venovaná výrobkom miestnych remeselníkov z obdobia stredoveku.
Claude Pinoteau
náhľad|[[Parížcintorín Saint-Vincenthrobka Clauda Pinoteaua.]]
Claude Pinoteau (* 25. máj 1925, Boulogne-Billancourt, Francúzsko† 5. október 2012, Neuilly-sur-Seine, Francúzsko) bol francúzsky filmový režisér a scenárista. Známy sa stal filmami, ktoré nakrútil so Sophie Marceau a Linom Venturom.
Životopis
V 40. rokoch 20. storočia bol Claude Pinoteau rekvizitárom a divadelným manažérom. Pred nakrúcaním niekoľkých krátkych filmov vrátane Manureva (1960) a Irán (1971) bol asistentom režisérov Jeana Cocteaua, Jeana-Pierra Melvilla a Henriho Verneuila.
Claude Pinoteau debutoval filmom Mlčanlivý (1973), detektívna a krimi-dráma s Linom Venturom v hlavnej úlohe. Títo dvaja muži sa opäť stretnú v komédii Facka (1974), ktorá je založená na vzťahoch medzi otcom a dcérou. Päť rokov po Facke sa Ventura objavil v dráme Rozhnevaný muž, neskôr sa opäť stretli pri nakrúcaní thrilleru Siedmy terč (1984). Režisér tak strieda detektívky a príbehy o problémoch mladých ľudí, ako napríklad romantickú komédiu Večierok (1980), film ktorý odhaľuje mladú herečku Sophie Marceau. V roku 1988 Pinoteau spojí opäť Sophie Marceau a Vincenta Lindona v Študentke, film o vysokoškolskom živote dvoch zamilovancov. Filmom La Neige et le feu (1991) si Claude Pinoteau zaspomína na svoje začiatky, keď nakrútil cesty mužov a žien počas vojny. V roku 1994 režisér uvádza akúsi modernú rozprávku Cache cash s Michelom Duchaussoyom, potom sa začne zaujímať o životopisný žáner Les Palmes de monsieur Schutz (1997), s Isabelle Huppertovou a Charlesom Berlingom. Jeho posledné tri filmy nezožali očakávaný úspech.
Claude Pinoteau zomrel vo svojich 87 rokoch, je pochovaný na cintoríne Saint-Vincent de Montmartre v 18. parížskom obvode.
Karkinos (syn Xenotima)
Karkinos bol aténsky tragický básnik a stratég v 5. stor. pred Kr. Karkinos, syn Xenotima z dému Thorikos, mal štyroch synov a jeden z nich, Xenokles, bol tiež tragickým básnikom. Karkinos a jeho synovia sa spomínajú (s posmechom ) v troch raných hrách Aristofana: Osy (1497 – 1537) z roku 422 pred Kr., Mier (782 – 95) z roku 421 pred Kr. a Oblaky (1260 – 6), v hre, ktorá bola prvýkrát uvedená v roku 423 pred Kr. V schólii  Ferekratovho diela Divokí muži (Agrioi – fr. 15 K-A) sa spomínajú ako rodinný divadelný súbor. Vo všetkých týchto prípadoch je Karkinos jediným menovaným členom skupiny, uvádzaný aj v úlohe režiséra a básnika. Synovia sa spomínajú ako skupina. Žiadny z nich nie je menovaný alebo (možno s výnimkou v diele Osy 1510) akokoľvek vyčlenený. Navyše, na rozdiel od svojho otca, vystupujú ako účinkujúci, či už ako tanečníci alebo herci. Z jeho hier sa nezachovali ani len fragmenty. Známy je len jeden názov jeho hry, a to Myši (Μύες, čo bol názov komédie, nie tragédie ), ale i ten je zrejme vymyslený Aristofanom.
Karkinos sa niekedy v polovici 5. stor. pred Kr. stal trierarchom, bol teda dosť majetný na to (patril do vyššej spoločenskej triedy), aby ho v roku 432/1 pred Kr. zvolili za stratéga (od roku 487 pred Kr. volili v Aténach desať stratégov na jeden rok, ale niektorí mohli byť zvolení aj znova ). Uvádza to Thukydides: „''V čase, keď boli Peloponézania v Atike, Aténčania poslali na plavbu okolo Peloponézu sto lodí, ktoré na to pripravili, a na nich tisíc hoplitov a štyristo lukostrelcov. Ich stratégmi boli Karkinos, syn Xenotimov, Proteas, syn Epiklov, a Sokrates, syn Antigenov.''“ Jeho vnuk Karkinos zo 4. stor. pred Kr. taktiež skladal tragédie. Pravdepodobne napísal 160 hier a získal 11 víťazstiev.
Donald Glover
Donald McKinley Glover Jr. (* 25. september 1983, Edwards Air Force Base, Kalifornia, USA) je americký herec, spevák, reper, komik, scenárista, producent a režisér. Vystupuje pod umeleckým menom Childish Gambino a občas ako DJ s prezývkou mcDJ.
Po tom, čo na New York University pracoval v zoskupení Derrick Comedy, vo veku 23 rokov bol Tinou Fey najatý ako scenárista sitkomu televízie NBC, 30 Rock. Preslávila ho rola vysokoškoláka Troya Barnesa v sitkome Community (2009 – 2013). Od roku 2016 hrá v seriáli stanice FX s názvom Atlanta, ktorý vytvoril a taktiež ho občasne režíruje. Za tento seriál vyhral rôzne ocenenia vrátane dvoch Primetime Emmy Awards a dvoch Zlatých glóbusov.
Ako filmový herec sa objavil v množstve komerčne úspešných filmov vrátane nadprirodzeného hororu Vzkriesenie démona (The Lazarus Effect; 2015), komediálnej drámy Magic Mike XXL (2015), sci-fi filmu Marťan (The Martian; 2015), filmu Spider-Man: Návrat domov (Spider-Man: Homecoming; 2017), kde stvárnil rolu Aarona Davisa a taktiež v space westernovom filme Solo: A Star Wars Story (2018), kde si zahral postavu mladého Landa Calrissiana. Glover si zahral vo svojom vlastnom krátkom filme, ktorý tiež produkoval – Guava Island (2019). Tiež nadaboval dospelého Simbu v novej verzii Disney filmu, Leví kráľ (The Lion King; 2019).
Po niekoľkých nezávisle vydaných albumoch a mixtapes, Glover v roku 2011 podpísal nahrávaciu zmluvu s Glassnote Records. 15. novembra 2011 vyšiel jeho prvý štúdiový album Camp. Svoj druhý štúdiový album s názvom Because the Internet vydal 10. decembra 2013. Gloverov tretí album, "Awaken, My Love!" bol vydaný 2. decembra 2016. Singel z albumu s názvom „Redbone“ sa umiestnil na 12. mieste rebríčka Billboard Hot 100 a nakoniec zaň získal svoju prvú Cenu Grammy. V máji 2018 vydal pieseň spolu s videoklipom „This Is America“, ktorá debutovala na 1. priečke rebríčka Hot 100. Za túto skladbu vyhral 4 Ceny Grammy v roku 2019: Nahrávka roka, Pieseň roka, Najlepší rapovo-spievaný výkon a Najlepší videoklip. 22. marca 2020 vydal svoj štvrtý štúdiový album s názvom 3.15.20.
Osobný život
Začiatkom roka 2016 priviedla Gloverova partnerka Michelle White na svet syna, ktorému dali meno Legend. V januári 2018 sa im narodil druhý syn Drake.
Sociálna poisťovňa
Sociálna poisťovňa je na Slovensku verejnoprávna inštitúcia založená v novembri 1994, ktorá (podľa právneho stavu platného od roku 2005) vykonáva sociálne poistenie v zmysle zákona č. 461/2003 Z. z. o sociálnom poistení, t.j. nemocenské poistenie, dôchodkové poistenie, úrazové poistenie, garančného poistenia a poistenia v nezamestnanosti, a niektoré činnosti v rámci starobného dôchodkového sporenia. Jej vlastníkom je štát. Sídlo má v Starom meste v Bratislave na Ulici 29. augusta.
Dejiny a predmet činnosti
Ku dňu vzniku samostatného Slovenska, t.j. 1. januára 1993, bola na Slovensku zriadená Národná poisťovňa ako verejnoprávna inštitúcia na vykonávanie povinného zdravotného poistenia, nemocenského poistenia (a zabezpečenia) a dôchodkového zabezpečenia (resp. "poistenia"). Národnú poisťovňu 1. novembra 1994 nahradila jednak Všeobecná zdravotná poisťovňa (pre oblasť zdravotného poistenia) a jednak Sociálna poisťovňa (pre ostatné oblasti). Spomínaná Sociálna poisťovňa bola konkrétne zriadená zákonom o Sociálnej poisťovni (zák. č. 274/1994 Z.z.) ako verejnoprávna inštitúcia na vykonávanie nemocenského poistenia (vrátane nemocenského zabezpečenia) a dôchodkového zabezpečenia. .
Sociálna poisťovňa od Slovenskej poisťovne prevzala 1. apríla 2002 aj poistenie zodpovednosti zamestnávateľa za škodu pri pracovnom úraze a pri chorobe z povolania – úrazové poistenie.
Od 1. januára 2005 Sociálna poisťovňa vykonáva aj činnosti v rámci starobného dôchodkového sporenia – predovšetkým vyberá príspevky, postupuje ich dôchodkovým správcovským spoločnostiam a registruje zmluvy o starobnom dôchodkovom sporení (§ 226 zákona o sociálnom poistení).
Honor 8x
Honor 8x je smartfón vyrobený spoločnosťou Huawei pod značkou Honor. Ide o nástupcu Huawei Honor 7x v rámci série Huawei Honor.
Displej a fotoaparát
Honor 8X má 6,5-palcový FHD+ displej s rozlíšením 1 080 × 2 340 pixelov, hustotou pixelov 396 PPI a pomerom strán 19,5:9.
Telefón má 20 megapixelový duálny zadný fotoaparát, zadný 2 megapixelový snímač hĺbky LDAP a jeden predný 16MP predný fotoaparát.
Jednou z deklarovaných funkcií je „AI Photography“, ktorá sa pokúša vylepšiť obrázky úpravou farieb a zaostrenia na základe typu scény.
náhľad|220x220bod| Domovská obrazovka Honor 8x
Konfigurácia a špecifikácie
Základný model Honor 8X má 64 GB interného úložiska a 4 GB RAM. Dá sa kúpiť až so 128 GB internou pamäťou a 6 GB RAM. Vnútorné úložisko je možné rozšíriť microSD kartou.
Toto zariadenie je poháňané čipovou sadou Huawei HiSilicon Kirin 710 s dvoma štvorjadrovými procesormi Cortex A53. GPU je Mali-T830 MP2.
Mobil má vzadu namontovaný snímač odtlačkov prstov. náhľad|350x350bod| Sklenené telo s efektom vizuálnej mriežky
Konektivita
Telefón podporuje pripojenie 4G a má dva sloty na nano-sim. Podporuje Wi-Fi 802.11, Bluetooth 4.2, GPS, NFC a má FM rádiový prijímač.
Nabíjanie prebieha cez micro-USB port. Spodný 3,5 mm audio konektor podporuje káblové slúchadlá.
Malá Homôľka
Malá Homôľka je druhý najvyšší vrch v pohorí Vtáčnik. Leží nad obcou Prochot, približne juhovýchodne od Novák.
Poloha
Nachádza sa v strednej časti pohoria, v geomorfologickom podcelku Vysoký Vtáčnik. Vrchol leží na hranici Trenčianskeho a Banskobystrického kraja, na pomedzí okresov Prievidza, Žarnovica a Žiar nad Hronom. Na vrchole sa stretávajú hranice katastrálnych území obcí Kamenec pod Vtáčnikom, Lehota pod Vtáčnikom, Prochot a Kľak. Nachádza sa v hlavnom hrebeni a vrcholom vedie značená magistrála na susedný Vtáčnik.
Opis
Vrch pokrýva zmiešaný les a veľká časť vrcholu patrí do NPR Vtáčnik v Chránenej krajinnej oblasti Ponitrie. Malá Homôľka leží v severnej časti masívu najvyššieho vrchu Vtáčnik, ktorý je tak južným susedom. Východne leží Veľká Homôľka, severovýchodne sú v hlavnom hrebeni situované Tri chotáre , severozápadne Kuní vrch a západným smerom vrch Zraz. Severné snahy odvodňuje Lehotský potok, západné Vidlicový potok, oba smerujúce do rieky Nitry, juhovýchodná časť masívu odvádza vodu Pokutským potokom do rieky Hron. Najbližšími sídlami sú na východe Prochot, na juhu Kľak a severozápadným smerom ležiace obce Kamenec pod Vtáčnikom a Lehota pod Vtáčnikom.
Vérargues
Vérargues je francúzska obec, ktorá sa nachádza v departemente Hérault, v regióne Languedoc-Roussillon.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Zomri
Zomri je slovenská satirická stránka, pôsobiaca pôvodne na Facebooku. Jej príspevky na sociálnych sietiach obsahujú tvrdú satiru, zosmiešňovanie, urážky, vulgarizmy a cynizmus, ale aj politickú a spoločenskú kritiku. Stránku spravuje kolektív anonymných administrátorov, ktorý tiež prevádzkuje rovnomenný instagramový účet.
Sami autori sa však označujú ako recesisti a stránku ako „najväčšiu stoku“ slovenského internetu''.
Vznik a pôsobenie
Stránka Zomri bola založená na sociálnej sieti 21. júna 2016. Správcovia tvrdia, že sa spoznali cez internet, kde na facebooku prevádzkovali rozličné falošné fanúšikovské stránky Martina Jakubca. Po ich postupnom zrušení spoločne založili stránku Zomri.
Denník N ich po roku fungovania označil ako „recisistickú stránku s prízemným humorom“. V začiatkoch publikovali najmä vtipy na adresu osobností ako Zdena Studenková, Branislav Mojsej, Tibor Rostas alebo Martin Daňo.
Výrazná časť príspevkov je zameraná politicky, najmä voči Marianovi Kotlebovi a ĽSNS, ale aj voči Robertovi Ficovi a Andrejovi Dankovi. Veľký nárast popularity priniesol stránke tiež príspevok o otvorení zrekonštruovanej autobusovej stanice v Banskej Bystrici s bilingválnym názvom Vlak Bus Shopping.
Blokovanie stránok ĽSNS
V roku 2017 Facebook stránku Zomri zablokoval z dôvodu porušovania pravidiel. Administrátori vytvorili dočasnú náhradu pod názvom Zomri 2.0 s tým, že pôvodná stránka bola zrušená, pretože bola „neustále nahlasovaná náckami a podobnou lúzou.“ Sledovatelia Zomri sa následne začali mobilizovať k nahlasovaniu stránok, ktoré propagujú alebo inklinujú k strane Kotleba – Ľudová strana Naše Slovensko alebo k Marianovi Kotlebovi. Tieto, napríklad aj stránka poslancov ĽSNS Milana Mazureka alebo Milana Uhríka, sa stali následkom hromadného nahlasovania naozaj zablokované.
Pôvodne zablokovaná stránka Zomri bola po niekoľkých dňoch obnovená. Uhrík poprel, že jeho ĽSNS stojí za kampaňou proti Zomri. Administrátori Zomri takisto popreli, žeby vyhlasovali hromadné výzvy na nahlasovanie stránok ĽSNS.
Medializácia Fekišoviec
V januári 2019 sa na stránke YouTube objavil trojhodinový záznam zo zasadnutia obecného zastupiteľstva v obci Fekišovce. Krátko nato stránka Zomri na Facebooku zverejnila niekoľkominútový zostrih pôvodného videa. Tento príspevok sa rýchlo stal vírusovým, pričom zaznamenal širokú odozvu aj naprieč poprednými médiami, predovšetkým kvôli kontroverznému vyobrazeniu starostky Fekišoviec Miloslavy Fedorovej, kandidujúcej už tretie volebné obdobie za SMER-SD.
Video vyvolalo kritiku neziskovej organizácie Transparency International Slovensko, ktorá vyjadrila znepokojenie „nad pošliapavaním zákona a politickou kultúrou“. '' Organizácia tiež podala podnet na prokuratúru.
Po medializácii sa štyria z piatich obecných poslancov rozhodli odstúpiť. V snahe predísť predčasným voľbám sa mandátov ujali štyria náhradníci.
Reportér Andrej Bán, ktorý sa spoločenským a politickým reáliám na východnom Slovensku detailne venoval v knihe Slon na Zemplíne, apeloval na to, aby sa kauza nebrala ľahkovážne, pričom naznačil, že skoršia medializácia prípadu mohla opakovanému zvoleniu Fedorovej zabrániť.
Informovanie o násilnostiach na Ventúrskej ulici
Na agresívny stret chuligánov futbalových klubov Cracovia Krakow, Ajax Amsterdam a Levski Sofija na Ventúrskej ulici v Bratislave v noci 10. júla 2019 upozornila ako prvá stránka Zomri.
Väčšina médií následne v správach odkazovali na Zomri ako na zdroj informácií, keďže stránka ako jediná disponovala autentickými zábermi a fotografiami z incidentu. Všetky tieto materiály získala stránka od svojich fanúšikov.
Identita správcov
Administrátori Zomri vystupujú v anonymite. Na stretnutia chodia zvyčajne dvaja až traja, pričom si maskujú tváre, najčastejšie čiernymi textilnými taškami s nápisom Zomri z vlastnej produkcie, pričom v zvukových záznamoch majú vo väčšine prípadov digitálne zmodulované hlasy, aj keď na internete sú zverejnené aj videá bez modulácie. Dôvodom anonymity je tvorivá sloboda a dlhšia výdrž značky, ale aj obava nad vlastnou bezpečnosťou.
Administrátori deklarujú vysoký počet fanúšikovskej tvorby. Vyznávajú myšlienku, že všetci fanúšikovia sú spolutvorcami stránky.  Administrátor je podľa nich „každý, kto nám poslal príspevok a my sme ho zverejnili.“ Správcovia tvrdia, že fotografie z parlamentu im niekedy posielajú aj samotní poslanci.
V januári 2020 mal byť podľa zverejnených policajných dokumentov hlavným administrátorom stránky Zomri novinár Peter Valovič. Podľa poslanca Ľuboša Blahu sú zvyšnými administrátormi Eduard Gallo a Daniel Podhradský.
Kontroverzia a kritika
Slovenský šachový veľmajster Ján Markoš, autor knihy Sila rozumu, označuje niektoré vtipy od Zomri ako odporné a dehumanizujúce.
Voči stránke Zomri deklarujú výrazne kritický postoj tzv. alternatívne médiá,  tiež Slovenské národné noviny a Literárny týždenník.
Bývalý policajný prezident Tibor Gašpar v Hlavných správach avizoval, že na administrátorov podá trestné oznámenie.
Správcovia priznávajú, že niektoré ich posty kvôli kontroverznému obsahu zmazal Facebook.
Reakcie politikov
Stránku sleduje aj prezidentka Slovenskej republiky Zuzana Čaputová.
Poslanec za Smer-SD Ľuboš Blaha Zomri pravidelne kritizuje.
Pozitívnu komunikáciu so Zomri udržuje predseda strany Sme rodina Boris Kollár či bývalá poslankyňa za stranu MOST – HÍD Katarína Cséfalvayová.
Aktivity pred voľbami do Európskeho parlamentu 2019
Pred májovými voľbami do európskeho parlamentu 2019 sa (anonymne) spolu s ďalšími osobnosťami objavili vo videu Ministerstva zahraničných vecí a európskych záležitostí SR. Cieľom videa bolo motivovať voličov k zvýšeniu volebnej účasti.
Poslanec Ľuboš Blaha na svojom facebookovom profile ministerstvo kvôli spolupráci s anonymnými administrátormi kritizoval. Po upozornení predsedom vlády Petrom Pellegrinim naznačil, že premiér stránku Zomri propaguje.
Administrátori Zomri sa objavili aj v krátkom videu na portáli Euractiv.sk, ktorého účelom bolo tiež zvýšiť volebnú účasť.